[{"text_idx": "#000013", "text": "Y canolwr Eddie James am dderbyn ei gap d20 cyntaf i Gymru wrth wynebu Ffrainc yn y trydydd rownd o bencampwriaeth Chwe Gwlad ar ddydd Iau (CG 5yh S4C)."}, {"text_idx": "#000015", "text": "\u201cMae\u2019n siawns i roi cyfleoedd i\u2019r bois ac fe rhoddodd y bois o\u2019r fainc llawer o ymdrech i mewn i\u2019r ge\u0302m yn erbyn Iwerddon felly maen nhw\u2019n cael cyfle i ddechrau yn y crys,\u201d dywedodd Cunningham."}, {"text_idx": "#000016", "text": "\u201cGyda natur y gystadleuaeth, mae\u2019n gyfle i roi teimlad newydd iddi a rhoi cyfle i\u2019r bois sydd heb chwarae llawer \u2013 gobeithiwn bod ganddyn nhw digon o egni i ddechrau\u2019r ge\u0302m yn dda ac fe gall yr eilyddion dod ar a gorffen y ge\u0302m.\u201d"}, {"text_idx": "#000017", "text": "Disgwylir cystadleuaeth brwd yn erbyn Ffrainc wrth i\u2019w chwaraewyr nodedig sefyll allan o\u2019r ge\u0302m ail rownd yn erbyn yr Eidal."}, {"text_idx": "#000018", "text": "\u201cOs edrychwn ar y tabl, rydym yn agos iawn i\u2019m gilydd gyda buddugoliaeth yr un felly gyda\u2019r gemau sydd ar o\u0302l, mae hon yn un bwysig iawn. Rwy\u2019n disgwyl i Ffrainc ddod allan a\u2019i ti\u0302m cryfaf,\u201d esboniodd Cunningham."}, {"text_idx": "#000019", "text": "\u201cMaent yn ochr da iawn gyda llawer o dalent ymysg y chwaraewyr gyda blaenwyr mawr sydd yn athletwyr da, a cefnwyr ffyrnig. Os nad ydych ar dop eich ge\u0302m, mae\u2019n rhwydd iawn i gael eich cosbi gyda\u2019r sgo\u0302r yn ymestyn yn eich erbyn felly mae\u2019n her arall i\u2019r grwp i weld sut allwn ymateb ar o\u0302l ge\u0302m Iwerddon a pa mor gyflym rydym yn gallu dysgu a gobeithio troi hynny rownd mewn amser byr.\u201d"}]